Povodom javnog istupa MOST-a Knin, potpisanog od njihove vijećnice Marije Ćurić vezano uz drugu tematsku sjednicu o provođenju IP-a, dužni smo reagirati.

Naime vijećnica Ćurić iznijela je niz dezinformacija i poluistina, što joj mi možemo i tolerirati jer je i sama na drugoj sjednici (na prvoj nije ni bila nazočna)  priznala da ne razumije najbolje IP i ne snalazi se u njemu (neobično jer je na prvoj sjednici dogradonačelnik Ćaćić rekao na upit zašto nema većine vijećnika pozicije "da su oni redovno i dobro upoznati s Projektom"), ali ono što ne možemo dopustiti je tako iskrivljeno informiranje javnosti na koje smo već navikli od strane medija!

Poštovana vijećnice Ćurić evo nekoliko činjenica.

IP je projekt koji je osmislio Kninski HDZ 2014. godine i kada bi malo pozornije proučili Kronologiju aktivnosti IP-a vidjeli bi da je samim koncem 2016. godine potpisan Sporazum o provedbi IP-a, a početkom 2017. godine pokrenute Ad-hoc izmjene koje su prihvaćene 17.05. 2017. tako da tvrdnja da u četiri godine nije ništa napravljeno ne stoji u potpunosti, naprotiv napravljeno je sve potrebno da Projekt ide planiranim tempom pa i više od toga što ste mogli čuti iz usta pročelnice Merše koja je na drugoj sjednici rekla činjenicu da  je Grad u IP projektu trebao sudjelovati s 15 % od 25 mil.€, onda je to Knin (HDZ) promijenio da od tih 15 posto s 85 posto financira fond, a grad 15%, što u ukupnoj vrijednosti Projekta iznosi 3% ili 4% što svi gradovi uključujući i Knin mogu pratiti. Da je ostalo 15% ukupne vrijednosti Projekta gradovi ne bi mogli pratiti projekt..

Nažalost cijeli proces provedbe staje u drugoj polovici 2017. godine što je i potaklo klub vijećnika HDZ-a da zatraže tematsku sjednicu krajem prošle godine što ste isto propustili napisati u svom istupu.

I na drugoj tematskoj sjednici vijećnici HDZ-a su upozorili na činjenicu da ono što je aktualni voditelj projekta Ćaćić dodao u Kronologiju aktivnosti manje više samo niz sastanaka unutar gradske vlasti bez konkretnih dokumenata, a upitali smo ga i o postotku realizacije velikog broja napisanih projekata s kojima se voli pohvaliti, nije nam dao jasan odgovor pa je umjesto njega odgovorio Gradonačelnik Jelić iz čijeg odgovara shvaćamo  da je realizacija manja od 30%.

Općenito i Vi i pozicija kojoj tren pripadate, pa ne pripadate ste promašili bit sazivanja tematske sjednice o IP-u, vijećnici HDZ-a ne žele politiziranje niti skupljanje sitnih političkih bodova bombastičnim izjavama bez pokrića, želimo nužno zajedništvo svih strana i sudionika u provođenju Projekta koji je prijeko potreban našem Kninu.

Cilj je bio pokrenuti uspavanu gradsku vlast i upoznati građane s problemom koji postoji, s toga nemojte naše razumijevanje miješati s slabošću, cilj smo postigli i ne vidimo razloga da "pretovarenog konja pokušavamo udarcima potjerati naprijed", stoga smo još jednom ponudili suradnju i pomoć na svim razinama, ali isto tako nećemo trpjeti nerad i ostvarivanje nečijih maštarija preko leđa sugrađana i IP projekta zbog čega smo i zatražili redovne kvartalne izvještaje od voditelja Ćaćića.

Za sva pitanja oko Projekta od začetka pa do sredine prošle godine stojimo Vam na raspolaganju!

Drago nam je da ste se probudili iz zimskog sna kao sastavni dio većine (pozicije) u Gradskom vijeću Knina pod NL Marka Jelića zbog kojih smo i zahtijevali tematsku sjednicu o IP-u .

S poštovanjem Klub vijećnika HDZ-a Knin